CELEX: 32007R0921
Language: lv
Date: 2007-08-01
Title: Komisijas Regula (EK) Nr. 921/2007 ( 2007. gada 1. augusts ), ar ko paredz atkāpi no Regulas (EK) Nr. 1535/2003 attiecībā uz 2007./2008. tirdzniecības gadu un to līgumu parakstīšanas termiņu, kurus noslēdz par tomātiem, kas paredzēti pārstrādei Bulgārijā un Rumānijā

2.8.2007   
            
            
               LV
            
            
               Eiropas Savienības Oficiālais Vēstnesis
            
            
               L 201/6
            
         
      KOMISIJAS REGULA (EK) Nr. 921/2007
   (2007. gada 1. augusts),
   ar ko paredz atkāpi no Regulas (EK) Nr. 1535/2003 attiecībā uz 2007./2008. tirdzniecības gadu un to līgumu parakstīšanas termiņu, kurus noslēdz par tomātiem, kas paredzēti pārstrādei Bulgārijā un Rumānijā
   EIROPAS KOPIENU KOMISIJA,
   ņemot vērā Bulgārijas un Rumānijas Pievienošanās līgumu,
   ņemot vērā Bulgārijas un Rumānijas Pievienošanās aktu, un jo īpaši tā 41. panta pirmo daļu,
   tā kā:
   
               (1)
            
            
               Jānosaka pārejas posma pasākumi, lai ražotāji un pārstrādātāji Bulgārijā un Rumānijā varētu izmantot Padomes 1996. gada 28. oktobra Regulā (EK) Nr. 2201/96 par augļu un dārzeņu pārstrādes produktu tirgus kopīgo organizāciju (1) paredzētās priekšrocības.
            
         
               (2)
            
            
               Piemērojot Komisijas 2003. gada 29. augusta Regulu (EK) Nr. 1535/2003, ar ko paredz sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta programmu augļu un dārzeņu pārstrādes produktiem (2), kompetentu iestāžu apstiprinātajiem pārstrādātājiem un atzītām vai provizoriski atzītām ražotāju organizācijām līgumi par tomātiem jāparaksta līdz 15. februārim. Attiecībā uz 2007./2008. tirdzniecības gadu jāparedz atkāpe no Regulā (EK) Nr. 1535/2003 noteiktā līgumu parakstīšanas grafika. Pretējā gadījumā, konkrēti attiecībā uz tomātiem, minētās puses nevarēs izmantot Regulā (EK) Nr. 2201/96 paredzēto atbalsta shēmu kārtējā tirdzniecības gadā.
            
         
               (3)
            
            
               Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no Regulas (EK) Nr. 1535/2003 6. panta 1. punkta a) apakšpunkta, attiecībā uz Bulgāriju un Rumāniju 2007./2008. tirdzniecības gadā līgumus par tomātiem starp ražotāju organizācijām minētās regulas 1. panta 1. punkta a) apakšpunkta nozīmē un apstiprinātiem pārstrādātājiem var parakstīt vēlākais 2007. gada 31. jūlijā un vismaz desmit dienas pirms līgumā paredzēto piegāžu uzsākšanas.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 1. augustā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 297, 21.11.1996., 29. lpp. Regulā jaunākie grozījumi izdarīti ar Aktu par Bulgārijas Republikas un Rumānijas pievienošanās nosacījumiem un pielāgojumiem Līgumos, kas ir Eiropas Savienības pamatā (OV L 157, 21.6.2005., 203. lpp.).
   
      (2)  OV L 218, 30.8.2003., 14. lpp. Regulā jaunākie grozījumi izdarīti ar Regulu (EK) Nr. 1663/2005 (OV L 267, 12.10.2005., 22. lpp.).